OpenLLM-France/wikimedia huggingface dataset:
# Hirder kensonennel

Er yezhoniezh e vez implijet an termen hirder kensonennel (saoz.: consonant length) war tachenn ar fonologiezh hag ar fonetik evit komz eus ar fed ma c'hell ur gensonenn bezañ distaget berr pe hir, da skouer e saozneg orange juice [ˈɒɾɪnʤːuːs] « chug orañjez » ha katalaneg Gal·la « Galianez » kv. gala « gouel, lid ».
An darn vrasañ eus yezhoù ar bed, en o zouez ar brezhoneg, ne ra diforc'h fonologel ebet etre vogalennoù hir ha kensonennoù, da lâret eo daoust ha ma c'hell bezañ hiraet ur gensonenn dindan levezon elfennoù fonetikel all ne dalvez ket an diforc'h etre kensonennoù berr ha kensonennoù hir da diforc'hañ etre gerioù peuzheñvel a-hendall. Gant yezhoù all, avat, e talvez an hirder kensonennel da berzh fonemek evit lakaat ar c'hemm etre gerioù disheñvel o ster, evel da skouer en italianeg, japaneg, arabeg, finneg ha gandaeg.
Dre vras e vez diforc'het daou derez nemetken, da lârete eo kensonennoù berr enebiet ouzh kensonennoù hir. E yezhoù all avat, evel an estoneg, e vez graet an diforc'h etre tri derez hirder (berr/plaen, hir/damhir hag hir-tre/hiroc'h) daoust ha ma ranker anzav e teu an trede derez diwar ar fed meo bet kollet merkoù yezhoniel a-hed an amzer, da skouer: hir/damhir linna (< *linnan) « eus ar gêr » kv. hir-tre linna (< *linnahan) « d'ar gêr ».
Alies a-walc'h e vez liammet en un doare alofonennek hirder ar c'hensonennoù ouzh hirder ar vogalennoù evel da skouer e svedeg pe en italianeg ma rank ur gensonenn bezañ distaget hir da heul ur vogalenn verr hag ur gensonenn a rank bezañ distaget berr goude ur vogalenn hir evit ma vefe kempouez ar pouez silabennek atav, da skouer en italianeg: penne [ˈpen.ne] « pluñv, un doare toazennoù » kv. pene [ˈpɛːne] « kalc'h ».
E yezhoù all avat, ar finneg hag ar japaneg en o zouez, n'eus liamm ebet etre hirder ar vogalennoù hag hirder ar c'hensonennoù, da skouer e finnek m'eo fonemek koulz hirder ar vogalennoù hag hini ar c'hensonennoù:
    taka « kein »
    takka « oaled »
    taakka « samm »
Peurliesañ e tenn an hirder kensonennel d'ur rummad kensonennoù resis ha ral a wezh e c'hoarvez e penn-kentañ ur ger, daoust ha ma kaver kensonennoù berr enebiet ouzh kensonennoù hir e deroù ar gerioù e tchoukeg, un nebud yezhoù romanek, da skouer ar sikilieg hag an napolezeg hag e meur a yezh alemanek uhel hag ivez e meur a yezh komzet en Afrika evel ar tswaneg hag ar gandaeg ha talvez ar hirder kensonennl da verkañ arc'hwelioù yezhadurel.

## Gwelit ivez:

* Hirder (yezhoniezh)
* Hirder vogalennek
* Doubladur
* Kensonenn
# Hiriberri

Hiriberri (Villanueva alies e spagnoleg, da lavarout eo Kernevez) zo un anv-lec'h euskarek eus Nafarroa.
* Hiriberri: karter en Arakil
* Hiriberri: karter en Artzi
* Hiriberri (Aezkoa): kumun en Traonienn Aezkoa
* Hiriberri: karter e Deierri.
* Hiriberri: karter e Gares
* Hiriberri: karter e Longida.
* Buztintze-Hiriberri, kumun e proviñs Nafarroa Beherea,

## Pennad kar

* Iriberri
* Vilanova
* Villanueva
* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
# Hiriberri (Aezkoa)

Hiriberri pe Hiriberri Aezkoa (Villanueva de Aezkoa hervez ar stumm spagnolek kenofisiel) zo ur gumun e traonienn Aezkoa, en hanternoz Nafarroa en Euskal Herria.
# Hiriburu

Hiriburu :
| Iliz Sant Pêr. ||
| Anv okitaneg | Sent Pèr d'Irúber |
| Anv gallek (ofisiel) | Saint-Pierre-d'Irube |
| Bro | Lapurdi |
| Melestradurezh ||
| Stad | Frañs |
| Rannvro | Akitania-Nevez |
| Departamant | Pireneoù-Atlantel |
| Arondisamant | Baiona |
| Kanton | Hiriburu (pennlec'h) |
| Kod kumun | 64496 |
| Kod post | 64990 |
| Maer Amzer gefridi | Alain Iriart 2014-2020 |
| Etrekumuniezh | Communauté de communes Nive-Adour |
| Lec'hienn web | www.saintpierredirube.fr |
| Poblañsouriezh ||
| Poblañs | 5 814 ann. (2020) |
| Stankter | 757 ann./km² |
| Douaroniezh ||
| Daveennoù lec'hiañ | |
| Uhelderioù | bihanañ 0 m — brasañ 146 m |
| Gorread | 7,68 km² |
| kemmañ |
Hiriburu (Sent Pèr d'Irúber en okitaneg; Saint-Pierre-d'Irube e galleg hag ent-ofisiel) zo ur gumun eus Lapurdi, ha pennlec'h kanton Hiriburu, en Iparralde Euskal Herria.

## Liammoù diavaez

a vo kavet e Wikimedia Commons.
* Lec'hienn ofisiel ar gumun
* ↑ Roadennoù ofisiel e lec'hienn an EBSSA
# Hirimotoueg

Unan eus yezhoù ofisiel Papoua-Ginea Nevez eo an hirimotoueg (pe hiri motu). Ur yezh pidjinek (pidgin) an hini eo, diazezet war ar motoueg, met ken disheñvel eo deuet da vezañ, dreist-holl e-keñver ar fonologiezh, diouzh ar yezh-orin-se ma ne deu ket a-benn ar votouegerion da gompren an hirimotoueg daoust d'ar gerioù boutin kenetreze.

## Liammoù diavaez

* Ethnologue
# Discosura

Discosura :
| Discosura conversii. ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Apodiformes |
| Kerentiad : | Trochilidae |
| Iskerentiad : | Lesbiinae |
| Genad : | Discosura |
| D'ar vevoniezh e tenn ar pennad-mañ. ||
Discosura zo ur genad e rummatadur an evned, ennañ spesadoù evned-kelien.

## Spesadoù

* Discosura conversii
* Discosura langsdorffi
* Discosura letitiae
* Discosura longicaudus
* Discosura popelairii
# Dirk Hartog

Dirk Hartog (1580-1621) a oa ur moraer hag un ergerzher izelvroat hag a voe e penn ur vagad tud a zouaras war aod kornôg Aostralia, e 1616. An eil gwech e oa da dud eus Europa dilestrañ en Aostralia.
Meur a stumm a gaver er skridoù evit e anv : Dirck Hartog, Dirck Hartogh, Dirk Hartogs, Dierick Hartochsz, Dirch Hartichs pe Theodoric Hertoge zoken.

## E vuhez

Ganet e voe en ur familh martoloded ha da 30 vloaz e voe lakaet da gomandant e penn ul lestr kenwerzh hag e-pad meur a vloaz e verdeas er Mor Kreizdouar hag er Mor Baltel.
Goude-se e labouras evit Kompagnunezh Nederlandat Indez ar Reter, adal 1615, ha lakaet e voe da gabiten war an Eendracht (« Unaniezh » e nederlandeg), da vont gant listri all eus an Izelvroioù da Indez Nederlandat ar Reter. Mont a reas kuit ar strollad listri eus an Izelvroioù e miz Genver 1616 met abalamour d’ar gwallamzer e voe dispartiet lestr Hartog diouzh ar re all hag erruout a reas e-unan e Kab ar Spi Mat.
Alese ez eas adarre war-zu Batavia (Djakarta bremañ), en enez Java. D’ar 25 a viz Here 1616 e welas Hartog hag e vartoloded inizi dianav dirazo. Dilestrañ a rejont en unan anezho, hag a reer enez Dirk Hartog anezhi bremañ, war aod Aostralia ar C'hornôg. An eil gwech e oa da dud eus Europa bale war douar Aostralia, tost da 11 vloaz goude ergerzhadenn Willem Janszoon.
Tri devezh e chomas Hartog er c’hornad. Eendrachtsland e voe anvet ar vro a oa bet kavet gantañ, diwar anv e lestr, an Eendracht. A-raok mont kuit e lezas war an tevenn un asied, anavezet bremañ evel asied Hartog, gant un nebeud gerioù engravet warnañ da gontañ e istor.
Loc’hañ a reas an Eendracht war-zu an norzh, a-hed aodoù Aostralia, hag a-benn ar fin ez erruas e Batavia e miz Kerzu 1616. Pa zistroas da Amsterdam e 1617 e kuitaas Dirk Hartog e labour gant Kompagnunezh Indez ar Reter hag adstagañ a reas gant an aocherezh er Mor Baltel. Mervel a reas e 1621.
Meur a zek vloaz diwezhatoc’h, e 1696, ez erruas ar moraer Willem de Vlamingh en enezenn, war aod Aostralia, ha kavout a reas an asied en traezh. Lakaat a reas un asied all en e lec’h, oc’h adskrivañ testenn Hartog hag o lakaat un nebeud gerioù ouzhpenn diwar e zorn. Kas a reas an asied kentañ gantañ da Amsterdam ha bremañ e c’hall bezañ gwelet er Rijksmuseum.

## Notennoù

* ↑ Australia Twice Traversed, by Ernest Giles.

## Levrlennadur

* King, Robert ”Dirk Hartog's landing on Beach, the Gold-bearing province”, Map Matters, (Australia on the Map, Division of the Australasian Hydrographic Society), no.10, Autumn, 2010, pp. 6–8.
* “History of Dirk Hartog Island” DIRK HARTOG ISLAND – History, kavet d’ar 6 a viz Gouere 2005
# Dis, quand reviendras-tu ?

Dis, quand reviendras-tu ? zo ur ganaouenn c'hallek savet gant ar ganerez c'hall Barbara. Kanañ a ra an arzourez diwar-benn daou zen dispartiet, ar vaouez o c'hortoz ar gwaz, hag an amzer o tremen.

## Kanerien

Dis quand reviendras-tu ? zo bet kanet gant un toullad kanerien all :
* Thierry Amiel
* Jean-Louis Aubert
* Nilda Fernández
* Bénabar
* La Grande Sophie
* Eva
* Martha Wainwright
* Nolwenn Leroy
* Jules Pélissier
* Marie-Paule Belle
* ↑ France 2, Simplement pour un soir, d'an 12 a viz Genver 2013.
* ↑ M6, "Nouvelle Star", d'ar 7 a viz Mae 2008.
# Disc jockey

Un disc jockey pe DJ zo un den hag a zibab, a skign hag a vesk sonerezh enrollet evit an dud, en un abadenn skingomz, un toull-noz, un sonadeg, ur festival pe un abadenn all bennak.
Ar radioioù hag an toulloù-noz o deus c'hoariet ur roll pouezus evit diorren ar vicher-se. Da gentañ e veze implijet pladennoù vinil ganto, bremañ e reont ivez gant kasedigoù, CD-où, restroù glevet, un daol-veskañ, ur c'hontroller DJ hag ur meziant DJ, un tokarn, ur mikro hag all.
Lakaat a reont an dud da zañsal peurliesañ. E-touez ar sonerezhioù a veskont e kaver an disco, an hip hop hag an techno.
Lod anezho zo brudet en un doare etrebroadel.
# Discorama

Discorama a oa un abadenn skinwel gallek etre 1959 ha 1975, sizhuniek da gentañ, ha miziek war an diwezhadoù.
# Discordia

Discordia (Dizemglev) eo anv latin an doueez a glot gant Eris tud Hellaz. Hi an hini zo kaoz d'ar brezelioù ha d'an tabutoù, etre ar Bobl hag an Uhelidi, e Roma, hag e-barzh an tiegezhioù. N'eo ket blev, met naered, a zo war he fenn, hag un naer a vez ganti en he dorn. Gwad zo war he dilhad.
Concordia eo hec'h enebourez.

## Lennegezh

El lennegezh e weler an doueez-se oc'h ober he reuz hag oc'h iriennañ enep an dud
* e La Gerusalemme liberata ar varzhoneg skrivet gant ar barzh italianek an Tasso (1544-1595)
* en Henriade gant ar gall Ronsard
* el Lutrin gant ar gall Nicolas Boileau (a c'haller lenn e skrid amañ:).
# Dirk Bouts

Dirk Bouts (pe Dieric Bouts hag ivez Dirk Bouts gozh (tro 1415 e Leuven, - 1475 e Leuven) a oa ul livour izelvroat. E oberennoù a vez renket el luskad kentidi Flandrez.

## E vuhez

Ne ouezer ket kalz tra diwar e benn. Carel van Mander a savas e vuhezskrid e 1604, met anzav a reas e oa diglok. Hervez van Mander e vije bet ganet e Haarlem. Ne ouezer ket digant piv e teskas e vicher, merzet e vez memes tra levezon Rogier Van der Weyden ha hini Petrus Christus en e oberennoù kentañ.
E dibenn ar bloavezhioù 1450 e timezas gant ur plac'h anvet Katharina van der Brugghen, ha hi o tont eus renkad bourc'hizien Louvain. Pevar bugel a voe ganet, hg an daou vab, Dirk II hag Albrecht Bouts a zeuas da vezañ livourien ivez.
E 1468 e voe anvet da livour ofisiel kêr Leuven. E 1473 e timezas gant Elisabeth Van Voshem.

## E oberenn

Brudet eo Bouts a-drugaez d'e oberennoù relijiel. Peurliesañ e live gant eoullivaj war goad. Barrek e oa ivez evit a sell ouzh implij an diarsell. Chañsoù zo e vije bet levezonet Hieronymus Bosch gant e daolenn "An Ifern" (tro 1450, Mirdi Arzoù-kaer Lille). dammheñvel eo an doare m'eo aozet an div daolenn.

### Oberennoù

* Stern-aoter ar Werc'hez (1445/1450), mirdi ar Prado, Madrid
* Stern-aoter ar Sakramant santel (1468) : iliz-veur Sant-Per Leuven
* Barnadenn ziwezhañ (1469 ?), teirzaolenn, ne chom nemet unan anezho e Palez Arzoù-kaer Lille
* Koan e ti Simon ar Farizian (tro 1445-1450), Gemäldegalerie Neue Meister, Berlin
* Gwerc'hez gant ur bugel (tro 1455), Metropolitan Museum of Art, New York
* Justis Otton (tro 1471 - 1475), Mirdi Arzoù-kaer roue Belgia
* Truezegezh, mirdi al Louvre, Pariz
* Stern-aoter ar Basion, chapel ar roue, Granada

### Daveoù

* 1 2 3 Dictionnaire des peintres belges

### Liammoù diavaez

a vo kavet e Wikimedia Commons.
* Geriadur al livourien
* Dirk Bouts war Artcyclopedia
# Jóvenes Cantadores

Jóvenes Cantadores zo ul laz-kanañ eus an inizi Kanariez.

## Liamm diavaez

* O kanañ Canarias
# Jörg Bong

Jörg Bong, bet ganet e 1966 e Bonn (Bad Godesberg) a zo un embanner, un troer, ur skridvarnour hag ur skrivagner alaman. Abaoe 2008 eo rener an ti-embann S. Fischer Verlag. Kenpennskridaozer ar gelaouenn lennegel Neue Rundschau eo ivez.
Dindan an anv-pluenn Jean-Luc Bannalec e skriv romantoù polis bet embannet abaoe 2012. Kontañ a reont enklaskoù ar c'homiser Georges Dupin e Breizh. Berzh bras a reont en Alamagn hag e broioù all. Savet eo bet un heuliad diwar ar romantoù, bet skignet gant ar chadenn bublik alaman ARD.
Anvet eo bet Jean-Luc Bannalec da vMesen Breizh e 2016.
Tremen a ra tri miz e Bro Gerne bep bloaz.

## Un nebeud oberennoù
### Levrioù

* Die Auflösung der Disharmonien, Frankfurt am Main, Lang, 1993, 154 p. (ISBN 363146150X, OCLC 243743973).
* Poetologische Inversionen von Spätaufklärung und Frühromantik, Heidelberg, Universitätsverlag Winter GmbH, 2000, 424 p. (ISBN 9783825311179 ha 3825311171).
* Jörg Bong hag Oliver Vogel, Verwünschungen, Frankfurt am Main, Fischer Taschenbuch Verl, 2001 (ISBN 3596147549, OCLC 470233782).
* Jörg Bong ha Florian Illies, Kleines deutsches Wörterbuch, Frankfurt am Main, Fischer, 2002, 93 p. (ISBN 3100368002, OCLC 248793913).
* Jörg Bong ha Silvia Bovenschen, Rituale des Alltags, Frankfurt am Main, S. Fischer, 2002 (ISBN 3100035119, OCLC 248874244).
* Jörg Bong, Roland Spahr hag Oliver Vogel, Aber die Erinnerung davon : Materialien zum Werk von Marlene Streeruwitz, Frankfurt am Main, Fischer-Taschenbuch-Verl., 2006, 249 p. (ISBN 9783596169870, OCLC 180910830).
* Frankfurt, Frankfurt/M, Fischer-Taschenbuch-Verl., 2009, 268 p. (ISBN 9783596650019, OCLC 439724058).
* Bretonische Verhältnisse : Ein Fall für Kommissar Dupin, Köln, Kiepenheuer & Witsch, 2012, 304 p. (ISBN 978-3462044065, OCLC 781432301)
* Bretonische Brandung – Kommissar Dupins zweiter Fall, 2013
* Bretonisches Gold – Kommissar Dupins dritter Fall, 2014
* Bretonischer Stolz – Kommissar Dupins vierter Fall, 2015
* Bretonische Flut – Kommissar Dupins fünfter Fall, 2016

### Pennadoù

* Das unpersönliche es und die Auflösung des Ich. Zu Karl Philipp Moritz, Psyche, vol. 6, no 48,‎ miz Genver 1994, p. 563-578
* Dinge, die an nichts erinnern : Urs Widmers Phantome eines Textes, der nie kommt, Testenn ha skridvarn,‎ 1998
* Der Leserschreiber : Eine Erzählung Wolfgang Hilbigs, Das Paradox, Königshausen & Neumann,‎ 1999, p. 203-212 (ISBN 9783826016660
* Lassen wir die Literatur frei, Frankfurter Rundschau,‎ 20 a viz Here 2000
* Im Traum eines anderen Spiegels : Das Handwerk des Dichters von Jorge Luis Borges, Literaturen Heft, lev. 4,‎ 2009

## Levrlennadur

* ArMen, 217, Meurzh-Ebrel 2017

## Liammoù diavaez

* Remise du prix "Mécène de Bretagne" : Un auteur allemand à l'honneur
# Jöran Persson

Jöran Persson, skrivet ivez Göran Persson, ganet e-tro 1530 hag aet da Anaon d'an 21 a viz Gwengolo 1568, a oa kuzulier pennañ ar roue Erik XIV eus Sveden. Ur c'huzulier doujet bras gant ar roue e oa ha penn rouedad spierien ar rouantelezh. Sellet a reer outañ evel un doare Makiavel, o kaout re a c'halloud war ar roue Erik. Div wech e oa bet skarzhet ar roue eus ar galloud ha bep taol e oa bet harzet ar c'huzulier raktal gant an noblañsoù uhel. An eil gwech e voe lakaet d'ar marv dre jahinañ ha dibennet nebeut amzer goude bezañ harzet.

## Marv

Kondaonet e voe buan-ha-buan d'ar marv dre vreviñ ouzh ar rod, jahinet garv e voe ivez a-raok bezañ dibennet etre an 18 hag an 21 a viz Gwengolo. E vamm a oa bet kondaonet d'ar marv ivez, da vezañ lazhet gantañ. Lammet he devoa eus ar marc'h a gase anezhi d'al lec'h jahinañ ha marvet he oa.
* Siell Jöran Persson
* Lazhadenn Jöran Persson
# Jón Sigurðsson

Jón Sigurðsson (ganet d'ar 17 a viz Mezheven 1811 ha marvet d'ar 7 a viz Kerzu 1879) a oa un istorour hag ur politikour islandat eus an XIX$^{vet}$ kantved, a voe e penn ar stourm evit dizalc'hiezh Island diouzh Rouantelezh Danmark.
Mont a reas da Gopenhagen e 1833, da studiañ ar yezhoniezh hag an istor e skol-veur ar gêr-se. Neuze e krogas da labourat e Dalc'had ar skridoù islandek eno. Dont a reas da vezañ unan eus gwellañ arbennigourien an amzer-se war ar sagaoù islandek ha war istor Island. Ne dapas morse diplom ebet er skol-veur avat, dre ma ouestlas e holl nerzhioù hag e holl amzer d'ar politikerezh.
E 1844 e voe dilennet da gannad e-barzh an Althing, a oa ur c'huzul da aliañ roue Danmark war aferioù Island. Dont a reas da vezañ prezidant an Althing e 1849. Eno e renas, e-pad bloavezhioù, ar stourm evit dizalc'hiezh Island. E-keit-se e kendalc'he da gas war-raok e labour war al lennegezh islandek : e 1851 e voe lakaet da brezidant an Hið íslenska bókmenntafélag (Kevredigezh al lennegezh islandek) e Kopenhagen. E 1874 e voe roet da Enez ar Skorn ur vonreizh a aotree dezhi un tamm mat a emrenerezh evit ren hec'h aferioù diabarzh.
Dibabet e oa bet deiz-ha-bloaz Jón Sigurðsson, ar 17 a viz Mezheven, da embann dizalc'hiezh Republik Island, er bloavezh 1944. Abaoe an amzer-se ez eo ar 17 a viz Mezheven deiz gouel broadel Island.
# Jónas Hallgrímsson

Jónas Hallgrímsson (16 a viz Du 1807 en Öxnadalur – 26 a viz Mae 1845 e Kopenhagen) a oa ur skrivagner hag un naturelour eus Island. Ur barzh brudet e lennegezh islandek an XIX$^{vet}$ kantved e oa hag unan eus ar re a savas ar gelaouenn islandek Fjölnir, savet e Kopenhagen e 1835. Ouzhpenn sevel barzhonegoù e skrivas ivez kontadennoù ha treiñ a reas oberennoù diwar yezhoù all, evel an alamaneg. Mervel a reas e 1845, goude kouezhañ diwar ur skeul.
Abaoe 1996 e vez lidet deiz e c'hanedigezh, ar 16 a viz Du, evel "deiz an islandeg" (Dagur íslenskrar tungu). D'an deiz-se e roer bep bloaz ur priz, ar Priz Jónas Hallgrímsson, d'un den en deus labouret evit an islandeg.

## Liammoù diavaez

* Jónas Hallgrímsson, Selected Poetry and Prose e skol-veur Wisconsin (en)
* Jónas Hallgrímson.is (is)
# Jönköping

Jönköping (distaget [ˈjœnːˈɕøːpiŋ] e svedeg) zo ur gêr eus kreisteiz Sveden, annezet gant 61 559 a dud (e 2013). Emañ Jönköping war ribl unan brasañ lennoù Sveden, al lenn Vättern. Unan eus kêrioù brasañ ar vro eo Jönköping, hag asambles gant ar gêr nesañ Huskvarna hag ar bannlevioù ez a d'ober un tolpad-kêrioù ennañ 93 662 a annezidi e 2013.
Kêr-benn proviñs kozh Småland eo ha pennlec'h kontelezh Jönköping (Jönköpings län) ivez. A-gozh ez eo Jönköping ur greizenn genwerzh a bouez, p'emañ en ur c'hroashent etre proviñsoù Östergötland and Västergötland.

## Tud brudet

* Dag Hammarskjöld (1905-1961), diplomat, bet sekretour meur Aozadur ar Broadoù Unanet
* Per Engdahl (1909-1994), penn ar gostezenn nazi e Sveden
* Carl Peter Thunberg (1743-1828), louzawour

## Liammoù diavaez

a vo kavet e Wikimedia Commons.
* Lec'hienn kumun Jönköping (sv)
# Jónína Leósdóttir

Jónína Leósdóttir, ganet d'ar 16 a viz Mae 1954, zo ur gazetennerez ha skrivagnerez islandek. Daouzek pezh ganti zo bet c'hoariet en he bro. Daou romant ivez he deus skrivet, ha troet levrioù diwar ar saozneg.
Dimezet eo gant Jóhanna Sigurðardóttir, ar vaouez a zo bet anvet da gentañ ministr Enez ar Skorn e 2009. Gant he fried kentañ he doa bet ur mab.

## Liamm diavaez

* Diwar he fenn:
# Hypermnestra

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Hypermnestra zo anv div vaouez e mojennoù Hellaz kozh:
* Hypermnestra (merc'h Danaos), a voe savet meur a oberenn arzel diwar he fenn
* Hypermnestra (merc'h Thestios), mamm Amfiaraos

## Pennad kar

* Hypermnestre
# Hypargos niveoguttatus

Hypargos niveoguttatus :
| Hypargos niveoguttatus. Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Kerentiad : | Passeriformes |
| Kerentiad : | Estrildidae |
| Genad : | Hypargos |
| Anv skiantel ||
| Hypargos niveoguttatus (Peters, 1868) ||
| D'ar vevoniezh e tenn ar pennad-mañ. ||
Hypargos niveoguttatus a zo ur spesad golvaneged eus kerentiad an Estrildidae.
Anvet e voe Spermophaga niveoguttata (kentanv) da gentañ-penn (e 1868) gant an naturour alaman Wilhelm Peters (1815-1883).

## Annez hag isspesadoù

Ar spesad a gaver an daou isspesad anezhañ en Afrika issahara :
* Hypargos niveoguttatus macrospilotus, eus Angola da reter Republik Demokratel Kongo, Kenya, Somalia, Tanzania, Zambia ha Malawi,
* Hypargos niveoguttatus niveoguttatus, e reter Zimbabwe ha kreisteiz Mozambik.

## Liammoù diavaez

* (en) Hypargos niveoguttatus war al lec'hienn BirdLife International.
* (en) Hypargos niveoguttatus war lec'hienn an International Union for Conservation of Nature (IUCN)..
a vo kavet e Wikimedia Commons.

## Notennoù ha daveennoù

* ↑ N'en deus al labous anv boutin ebet testeniekaet e brezhoneg evit poent.
* ↑ Hypargos niveoguttatus war al lec'hienn Avibase.
# Hyperion

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Hyperion zo un Titan e gwengelouriezh Henc’hres. Sterioù all zo d'an anvHyperion ivez.

## Lennegezh

* Hyperion, ur meurgan diechu gant John Keats.
* Hyperion , ur romant savet gant Henry Wadsworth Longfellow.
* Hyperion, ur romant savet gant Friedrich Hölderlin.
* Hyperion, ur gazetenn lennegel alaman berrbad e 1908.
* Hyperion, ur romant skiant-faltazi gant Dan Simmons, a zo ul lodenn eus Hyperion Cantos.

## Skiantoù

* Hyperion, ul loar da Sadorn.

## Teknologiezh

* Hyperion, un urzhiataer kanadian er bloavezhioù 1980.

### Sonerezh

* Hyperion, un albom gant ar strollad power-metal Manticora.

### Traou all

* HMS Hyperion (H97), ul lestr brezel breizhveurat (1936-1940).
* Hyperion a oa ur marc’h-red eus Breizh-Veur.
* Hyperion eo anv brasañ gwezenn ar bed.
* Hyperion, ur skol-veur e Bucuresti, e Roumania.
# Hyperacrius

Hyperacrius :
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Mammalia |
| Urzhad : | Rodentia |
| Kerentiad : | Cricetidae |
| Iskerentiad : | Arvicolinae |
| Genad : | Hyperacrius |
| D'ar vevoniezh e tenn ar pennad-mañ. ||
Hyperacrius zo ur genad e rummatadur ar bronneged, ennañ krignerien a vev en India ha Pakistan.

## Spesadoù

* Hyperacrius fertilis
* Hyperacrius wynnei
# Hyperun

Hyperun :
| Doare | Redadeg Arkad |
| Embannet | 11 a viz Gouere 2017 |
| Krouerien | Concrete Games |
| Embanner | Concrete Games |
| Doare | C'hoari e-unan |
| Reizhiadoù | Microsoft Windows |
| Bro | Concrete Games Breizh |
| Lec'hienn internet | Lec'hienn ofisiel Hyperun |
| kemmañ |
Hyperun a zo ur c'hoari video embannet d'an 11 a viz Gouere 2017 gant ar studio roazhonat Concrete Games. Ur c'hoari redadeg gant un oto an hini eo, lec'h ma rank ar c'hoarier dont a-benn da vont e penn ul live ar buanañ posupl. Troet eo bet ar c'hoari e brezhoneg e-touez yezhoù all.

## Liammoù diavaez

* Lec'hienn ar c'hoari Hyperun
* Pajenn itch.io ar studio Concrete Games
* Hyperun war Steam